Institutul Național de Cercetare-Dezvoltare pentru Fizica Pământului (INCDFP) a anunțat producerea a două cutremure, în interval de câteva ore, într-o zonă neașteptată din țară. Unul dintre seisme a fost încadrat la categoria de intensitate II. Ce informații se știu până la momentul redactării articolului.
Dimineața zilei de miercuri, 8 mai 2024, a fost marcată de un cutremur neașteptat în Maramureș, anunță specialiștii de la Institutul Național de Cercetare-Dezvoltare pentru Fizica Pământului (INCDFP). Seismul a fost unul de suprafață, fiind încadrat drept unul minor.
Cu toate acestea, specialiștii INCDFP au precizat că au catalogat seismul produs în jurul orei 06:00 în Maramureș drept unul de categoria II ca intensitate, adică slab. Magnitudinea înregistrată de seism a fost de 2,6 grade pe scara Richter, acesta având loc la o adâncime de 6,8 kilometri.
„În ziua de 08 mai 2024, la ora 06:02:28 (ora locală a României), s-a produs în MARAMUREȘ, MARAMUREȘ un cutremur slab cu magnitudinea ml 2.6, la adâncimea de 6.8 km. Intensitate: II”, au anunțat reprezentanții INCDFP în urmă cu puțin timp.
Mișcarea plăcilor tectonice din Maramureș, raportată la adâncimea de 6,8 kilometri, s-a produs în apropierea orașelor Baia Mare (54 km E distanță) și Bistrița (55 km N distanță).
În aceeași zonă, în seara zilei precedente, respectiv marți, 7 mai 2024, s-a produs un alt seism. Din fericire, și acesta, ca cel de astăzi, a fost unul slab, prezentând intensitate de categoria II. Cutremurul a avut o magnitudine de 2,6 grade pe scara Richter și s-a produs la o adâncime de 2,3 kilometri.
Cutremurul din regiunea Maramureș, din data de 7 mai 2024, s-a produs în apropierea orașelor Bistrița și Baia Mare. În cel dintâi caz, distanța față de epicentrul seismului a fost calculată la 54 de kilometri nord de oraș. În cel de-al doilea caz, a fost vorba despre o distanță de 54 kilometri E de oraș.
„În ziua de 07 Mai 2024 la ora 23:27:06 (ora locală a României) s-a produs în MARAMURES, MARAMURES un cutremur slab cu magnitudinea ml 2.6, la adâncimea de 2.3 km.
Cutremurul s-a produs în apropierea următoarelor oraşe: 54km N de Bistrita, 54km E de Baia Mare”, au transmis reprezentanții INCDFP în seara zilei de marți, 7 mai 2024.
Detaliile privind cutremurul produs în ziua precedentă, respectiv marți, 7 mai 2024, au fost stabilite în urma unei evaluări manuale, potrivit comunicatului emis de conducerea INCDFP. Valoarea parametrului necesară încadrării și calculării pericolului fenomenului produs a fost stabilită tot manual.